ພວກຕໍ່ຕ້ານ ຖອຍຈາກ ຫຼາຍເມືອງ ໃນລີເບຍ
ກຳລັງຕໍ່ຕ້ານທ່ານ Gadhafi ໄດ້ຖອຍອອກຈາກຫຼາຍໆເມືອງ ໃນທົ່ວປະເທດລີເບຍ
ພວກຕໍ່ຕ້ານລັດຖະບານທີ່ພວມສູ້ລົບກັບກຳລັງທີ່ຈົງຮັກພັກດີຕໍ່ຜູ້ນຳລີເບຍທ່ານ Moammar Gadhafi ໄດ້ພາກັນລ່າຖອຍໃນວັນສຸກມື້ນີ້ ຫຼັງຈາກໄດ້ເສຍໄຊຢ່າງໜັກ ຢູ່ໃນທົ່ວປະເທດ ພວກຕໍ່ຕ້ານລັດຖະບານໄດ້ຖອຍອອກຈາກເມືອງ Ras Lanuf ເມືອງທ່າສົ່ງອອກນໍ້າມັນໃນ ພາກຕາເວັນອອກຂອງລີເລຍໂດຍທີ່ຍັງປະກຳລັງກຸ່ມນ້ອຍໆຈຳນວນນຶ່ງພວມສູ້ລົບຢູ່ໃນ ເມືອງດັ່ງກ່າວ ຊຶ່ງໃນເມື່ອກ່ອນຢູ່ພາຍໃຕ້ການຄວບຄຸມຂອງພວກເຂົາເຈົ້ານັ້ນ ພວກຕໍ່ຕ້ານ ລັດຖະບານເວົ້າວ່າ ກຳລັງນິຍົມ Gadhafi ໄດ້ທຳການໂຈມຕີ ທັງທາງອາກາດ ທາງ ພາກພື້ນດິນແລະທາງທະເລເພື່ອເຂົ້າຄວບຄຸມເມືອງດັ່ງກ່າວ ໃນວັນພະຫັດວານນີ້ຄະນະນຳພາຂອງພວກຕໍ່ຕ້ານລັດຖະບານຍອມຮັບວ່າ ເມືອງ Zawiya ຫົວເມືອງໃນພາກຕາເວັນຕົກ ໃກ້ໆນະຄອນຫຼວງຕຣີໂປລີນັ້ນ ກໍໄດ້ຕົກຢູ່ພາຍ ໃຕ້ກຳມືຂອງກຳລັງທີ່ຈົງຮັກພັກດີຕໍ່ທ່ານ Gadhafi ຄືນອີກຫຼັງຈາກໄດ້ມີການຕ້ານຢັນ ເປັນເວລາຫຼາຍໆມື້ ຄະນະກຳມະການຂອງສະພາກາແດງສາກົນກ່າວວ່າລີເບຍພວມກ້າວເຂົ້າສູ່ສົງຄາມກາງ ເມືອງ ອົງການສະຫະປະຊາຊາດກ່າວວ່າ ບັນຫາຂັດແຍ້ງໃນລີເບຍ ເຮັດໃຫ້ມີຜູ້ເສຍຊີວິດ ແລ້ວຫຼາຍກວ່າ 1,000 ຄົນແລະອີກ 250,000 ກວ່າຄົນໄດ້ຫຼົບໜີອອກຈາກປະເທດດັ່ງ ກ່າວ ຂະນະດຽວກັນ ບໍລິສັດນໍ້າມັນຍັກໃຫຍ່ Total ຂອງຝຣັ່ງ ກ່າວໃນວັນສຸກມື້ນີ້ວ່າຄວາມວຸ້ນ ວາຍໃນລີເບຍ ຍັງສືບຕໍ່ເຮັດໃຫ້ການຜະລິດນໍ້າມັນໃນປະເທດດັ່ງກ່າວຫຼຸດລົງ ຫົວໜ້າບໍລິ ຫານຂອງບໍລິສັດ Total ທ່ານ Christophe de Margerie ກ່າວວ່າການຜະລິດນໍ້າມັນ 1 ລ້ານ 6 ແສນຖັງຕໍ່ມື້ຂອງລີເບຍໄດ້ຫຼຸດລົງມາເຫຼືອຢູ່ໃນລະຫວ່າງ 2 ແສນຫາ 3 ແສນ ຖັງຕໍ່ມື້